Document ID: 31994D0926

ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Δεκεμβρίου 1994 σχετικά με τροποποιήσεις προηγουμένων αποφάσεων που αφορούν στην έκτακτη οικονομική ενίσχυση υπέρ της Ελλάδας στον κοινωνικό τομέα (Το κείμενο στην ελληνική γλώσσα είναι το μόνο αυθεντικό) (94/926/EK)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (EOK148) αριθ. 815/84 του Συμβουλίου της 26ης Μαρτίου 1984 για την έκτακτη οικονομική ενίσχυση υπέρ της Ελλάδας στον κοινωνικό τομέα (1), όπως τροποποιήθηκε από τον κανονισμό (EOK) αριθ. 4130/88 (2), και ιδίως το άρθρο 7,
Εκτιμώντας:
ότι η κοινοτική οικονομική ενίσχυση, για το τμήμα Β του κανονισμού (EOK) αριθ. 815/84, ανεστάλη από την Επιτροπή μετά τις 21 Δεκεμβρίου 1988 και επανενεργοποιήθηκε στις 6 Δεκεμβρίου 1991, όταν εκπληρώθηκαν ορισμένοι όροι που αφορούσαν στην καλή εφαρμογή, συμπεριλαμβανομένης και της θέσπισης ενός καταλλήλου συστήματος παρακολούθησης-
ότι, παρά τη σημαντική επιτάχυνση εφαρμογής που σημειώθηκε μετά την επανεργοποίηση της κοινοτικής ενίσχυσης, διαπιστώθηκαν, ιδίως μέσω του βελτιωμένου συστήματος παρακολούθησης, κάποιες καθυστερήσεις-
ότι, πριν από τη λήξη των ενεργειών στις οποίες αφορούν, η Ελλάδα υπέβαλε αιτήματα για παράταση της χρονικής διάρκειας των αντίστοιχων προηγουμένων αποφάσεων του κανονισμού (EOK) αριθ. 815/84-
ότι τα αιτήματα αυτά έχουν εξετασθεί από την επιτροπή παρακολούθησης που προβλέπεται από το άρθρο 11α του εν λόγω κανονισμού-
ότι η Επιτροπή θα υποβάλει στο Συμβούλιο και στο Ευρωπαϊκό Κοινοβούλιο έκθεση σχετικά με την εφαρμογή του κανονισμού (EOK) αριθ. 815/84 το αργότερο μέχρι τις 31 Δεκεμβρίου 1995-
ότι η χρονική διάρκεια των προηγουμένων αποφάσεων οι οποίες αναφέρονται στο παράρτημα της παρούσας απόφασης μπορεί να τύχει μιας τελικής παράτασης ώστε να εξασφαλιστεί η ολοκλήρωση των ενεργειών στις οποίες αφορούν-
ότι τα στοιχεία των αποφάσεων αυτών που παρατείνονται με την παρούσα απόφαση περιλαμβάνονται στο παράρτημα-
ότι τα μέτρα που προβλέπονται στην παρούσα απόφαση είναι σύμφωνη με τη γνώμη της επιτροπής που συστάθηκε σύμφωνα με το άρθρο 10 του κανονισμού (EOK) αριθ. 815/84,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η χρονική διάρκεια των αποφάσεων που αναφέρονται στο παράρτημα παρατείνεται σύμφωνα με τα στοιχεία που περιλαμβάνονται σ' αυτό.
Άρθρο 2
Η παρούσα απόφαση απευθύνεται στην Ελληνική Δημοκρατία.
Βρυξέλλες, 21 Δεκεμβρίου 1994.

Labels: 0
18
19
5